**§ 18-puljen kan anvendes til støtte af:**

**Kriterier:**

* Tiltag, der skal fremme samarbejdet og kendskabet til det frivillige sociale arbejde, f.eks. fælles kurser, seminarer og temadage.
* Nye foreninger i en opstartsfase, f.eks. foreninger for særligt sårbare og socialt udsatte personer og deres pårørende.
* Støtte til konkrete frivillige aktiviteter, der ville have vanskeligt ved at blive realiseret uden støtte.
* Der ydes ikke støtte til foreninger, hvis formål eller adfærd modarbejder eller underminerer demokrati eller grundlæggende friheds- og menneskerettigheder.

**Frivillige fokusområder:**

Social- og Sundhedsudvalget opfordrer hvert år foreningerne til at søge tilskud inden for særlige fokusområder, som udvalget gerne ser flere frivillige aktiviteter indenfor.

I 2022 er det:

* **Ensomhed** – Hver femte borger i Rødovre har svage sociale relationer. Ensomhed er et vigtigt fokusområde, da det kan være lige så farligt for helbredet som rygning og overvægt. Foreningerne kan gennem aktiviteter være med til at forebygge og bekæmpe ensomhed.
* **Tilflyttere i foreningslivet** – Mange flytter til Rødovre i forbindelse med de nye boligområder. Fællesskaber gennem frivilligt arbejde kan være med til at skabe netværk og styrke tilflytternes tilknytning til byen.

Af de foreninger, som søger tilskud inden for et af fokusområderne, får to foreninger omtale i Rødovre Kommunes magasin 'Sammen om Rødovre'.

**Hvem:**

* Det kan f.eks. være etablering af netværksgrupper, selvhjælpsgrupper, sociale caféer, varmestuer, besøgstjenester, telefonkæder, telefonrådgivninger og ledsageordninger etc.
* Der ydes ikke tilskud til forplejning og forlystelsesture.
* Det forventes, at foreningens daglige driftsudgifter tilpasses de forventede indtægter fra medlemmerne i form af kontingenter/deltagerbetaling m.v.
* Det er en forudsætning, at den støttede aktivitet er med deltagelse af Rødovre-borgere. Aktiviteten behøver dog ikke kun være forbeholdt Rødovre-borgere.

**Økonomi:**

* Sammen med ansøgningen skal der vedhæftes detaljeret budget for det ansøgte beløb.
* For alle tilskud gælder det, at der ved aktivitetens afslutning eller ved udgangen af det efterfølgende år skal indsendes en redegørelse om forløbet af aktiviteten og anvendelsen af midlerne samt et regnskab, som er godkendt af foreningens revisor.
* **For udbetaling af eventuelt tilskud skal foreningens CVR.nr. oplyses.**

**Frister:**

Der annonceres i foråret og efteråret med ansøgningsfrist 1. april og 1. oktober. Ansøgningen skal være modtaget inden ansøgningsfristens udløb. I kan forvente svar på jeres ansøgning medio juni og december.